ദുബായ് എക്സ്പോ 2020 : ഇന്ത്യന് പവലിയനില് പതിനഞ്ച് സംസ്ഥാനങ്ങള് പങ്കെടുക്കും ദുബായ് : എക്സ്പോയുടെ ഇന്ത്യന് പവലിയനില് പതിനഞ്ച് സംസ്ഥാനങ്ങളും, കേന്ദ്രഭരണപ്രദേശങ്ങളും പങ്കെടുക്കുമെന്ന് ഇന്ത്യന് അധികൃതര് വ്യക്തമാക്കി. പതിനഞ്ച് ഇന്ത്യന് സംസ്ഥാനങ്ങളില് നിന്നും, കേന്ദ്രഭരണപ്രദേശങ്ങളില് നിന്നുമുള്ള പ്രത്യേക പ്രതിനിധിസംഘങ്ങള് എക്സ്പോ 2020യുടെ ഭാഗമായി പങ്കെടുക്കുമെന്ന് ഇന്ത്യന് അധികൃതര് പുറത്തിറക്കിയ പത്രക്കുറിപ്പില് വ്യക്തമാക്കുന്നു. ഇന്ത്യന്പ്രവാസികളുടെ യു.എ.ഇ.യിലെ സാന്നിധ്യത്തിന് ആനുപാതികമായുള്ള പങ്കാളിത്തമാണ് ഇന്ത്യ എക്സ്പോയില് വഹിക്കുന്നതെന്ന് ഇന്ത്യന് സ്ഥാനപതി പവന് കപൂര് അറിയിച്ചു.ഇന്ത്യയും യു.എ.ഇ.യും തമ്മിലുള്ള ബന്ധത്തെ കൂടുതല്വിപുലവും ദൃഢവും ആക്കുന്നതിനുള്ള അവസരമാണ് എക്സ്പോയിലൂടെ ലഭിച്ചിരിക്കുന്നതെന്ന് ഇന്ത്യന് കോണ്സുല് ജനറല് ജനറല് ഡോ. അമന്പുരിയും അഭിപ്രായപ്പെട്ടു. മേളയില് പങ്കെടുക്കുന്ന സംസ്ഥാനങ്ങളുടെ തനത് സാംസ്കാരിക കാഴ്ച്ചകള് ഇന്ത്യന് പവലിയനില് ഉണ്ടാകുമെന്നും പത്രക്കുറിപ്പില് വ്യക്തമാക്കിയിട്ടുണ്ട്. ഈ സംസ്ഥാനങ്ങള് തങ്ങളുടെ സംസ്കാരം, രുചിവൈവിധ്യങ്ങള്, വാണിജ്യ, നിക്ഷേപ അവസരങ്ങള് മുതലായവ ലോകത്തിന് മുന്നില് അവതരിപ്പിക്കുന്നതാണ്. ഇതിന് പുറമെ, ഇന്ത്യന് ഫെഡറല് ഗവണ്മെന്റിന്റെ ഭാഗമായുള്ള ഒമ്ബത് മന്ത്രാലയങ്ങള്, വകുപ്പുകള് എന്നിവയും ഇന്ത്യന് പവലിയനില് പങ്കെടുക്കുന്നുണ്ട്. ഇന്ത്യന് പവലിയനിലെ സ്റ്റാര്ട്ടപ്പുകളുടെ വിഭാഗം ഇന്ത്യയിലെ ഏതാണ്ട് അമ്ബതിനായിരത്തില് പരം സ്റ്റാര്ട്ടപ്പ് സ്ഥാപനങ്ങള്ക്ക് നിക്ഷേപകരെ കണ്ടെത്തുന്നതിനുള്ള അവസരമൊരുക്കുമെന്നും, ഇന്ത്യ ഇന്നോവേഷന് ഹബ് എന്ന പേരില് ഇന്ത്യന് പവലിയനില് പ്രത്യേകം ഒരുക്കിയിട്ടുള്ള വേദി, രാജ്യത്തെ കുശാഗ്രബുദ്ധികളായവര്ക്ക് ആഗോളതലത്തിലുള്ള സമാനരീതിയിലുള്ളവരുമായി സംവദിക്കുന്നതിന് അവസരമൊരുക്കുന്നതാണെന്നും ഇന്ത്യന് പവലിയന് ഔദ്യോഗികമായി അനാവരണം ചെയ്തു കൊണ്ട് യു എ ഇയിലെ ഇന്ത്യന് അംബാസഡര് H.E. പവന് കപൂര് നേരത്തെ അറിയിച്ചിരുന്നു. Tags latest news Dubai expo 2020 shortlink